คาราวาน ธงฟ้า ส่งเจลแอลกอฮอล์ลอตแรก 1 ล้านชิ้นขายถึงหน้าบ้าน
กรมการค้าภายใน ส่งคาราวานธงฟ้า ส่งสินค้าอุปโภคบริโภค พร้อมเจลแอลกอฮอล์แบรนด์แอคโนไฟว์ส่งตรงถึงหน้าบ้านประชาชนเมื่อวันที่ 11 เม.ย.63 รายงานข่าวจากกระทรวงพาณิชย์ เผยว่า กรมการค้าภายในเดินหน้าโครงการคาราวานธงฟ้าฝ่าภัยโควิด-19 จัดรถพุ่มพวงธงฟ้า จำหน่ายสินค้าอุปโภคบริโภค บริการพี่น้องประชาชนในเขตพื้นที่กรุงเทพมหานคร โดยมีสินค้าที่มีความต้องการ อาทิ ไข่ไก่ น้ำมันพืช ข้าวสารและสินค้าอื่นกว่า 7 รายการ ที่นำมาจำหน่ายในราคาต้นทาง มาบริการประชาชนที่ไม่สามารถออกมาจับจ่ายใช้สอยได้ จากสถานการณ์การแพร่ระบาดของเชื้อไวรัสโควิด-19 ที่จะต้องใช้ชีวิตประจำวันส่วนใหญ่อยู่ที่พักอาศัย ตามประกาศของทางราชการ โดยกรมการค้าภายใน กระทรวงพาณิชย์เดินหน้าโครงการธงฟ้ายังฝ่าภัยโควิต-19 ตามแนวทางของรัฐบาลและนโยบายของ นายจุรินทร์ ลักษณวิศิษฏ์ รองนายกรัฐมนตรีและรมว.พาณิชย์ ซึ่งได้มีนโยบาย ในด้านการดูแลพี่น้องประชาชน จึงได้มอบหมายให้กรมการค้าภายใน ประสานผู้ผลิตสินค้าจากต้นทางมาจำหน่ายในราคาที่เป็นธรรม ผ่านรถพุ่มพวงธงฟ้า ซึ่งได้ดำเนินการไปแล้วนั้นเมื่อช่วงต้นเดือนที่ผ่านมา มีรถที่เข้าร่วมโครงการแล้วกว่า 250 คันสำหรับเจลแอลกอฮอล์ เป็นอีกหนึ่งความต้องการ กรมฯ จึงได้ประสานภาคเอกชนที่สนใจ เข้าร่วมโครงการ มาจำหน่ายผ่านร้านธงฟ้า โดยมีบริษัทแอคโนไฟว์ (ประเทศไทย)จำกัด ผู้จัดจำหน่าย กลุ่มสินค้าเครื่องสำอาง และเจลแอลกอฮอล์ ภายใต้แบรนด์ acno5 ซึ่งเป็นแบรนด์สินค้าที่มีการจำหน่ายเจลแอลกอฮอลล์ ผ่านช่องทางต่างๆ ทั้งแพลตฟอร์มออนไลน์ และซุปเปอร์มาร์เก็ตชั้นนำ เข้าร่วมโครงการ โดยจะจัดจำหน่ายเจลแอลกอฮอล์ acno5 ภายใต้โครงการธงฟ้าฝ่าภัยโควิต-19 ในล๊อตแรก 1 ล้านชิ้น เพื่อจัดส่งให้ร้านธงฟ้า และร้านค้าที่ร่วมโครงการ เป็นอีกช่องทางเลือกให้กับประชาชน.
กรมการค้าภายใน ส่งคาราวาน ธงฟ้า ส่งสินค้าอุปโภคบริโภค พร้อมเจลแอลกอฮอล์แบรนด์แอคโนไฟว์ส่งตรงถึงหน้าบ้านประชาชน
โควิด-19,ไวรัสโคโรนา,ไวรัสโคโรน่า,ร้านธงฟ้า,คาราวานธงฟ้า,เจลแอลกอฮอล์,กรมการค้าภายใน,ข่าวทั่วไป